
Özerkezőtéségűlik egyik szobá- 
jának falát képek díszítik. Mind- 
egyiket gyerekek küldték Dörmö- 
gőnek. Legtöbben rajzoltak vagy 
tétenék de gyűjteményünkben 
akad színes fonalakból, papírda- 
rabkákból, őszi levelekből ragasz- 
tott, sőt gombokból varrt képes 
üzenet is. Valóságos kiállítás. 

Ez a két bohóc, például, már 
legalább három éve virít a falon. 
Jókedvet áraszt, mint az igazi cir- 
kuszi nevettetők. A harsány öl- 
tözék teszi? A mulatságos cipő a 
gondosan megkötött masnikkal? 
A mesterséghez illő frizurák? 
A szándékosan egyformára , má- 
zolt", mégis különböző arcok? 
A labda-mutatvány bájos ügyet- 
lensége? Talán mindez együtt... 

A beküldött kést kéziratokat nem őrizzük mog és nem küldjük vissza. 


WEÖRES SÁNDOR A fiúknak pléh harisnyát, 


ördögbőr nadrágot, 


Új é vi k ö sz ö n t ő a lányoknak tűt és cérnát, 


ha mégis kivásott. 


Pulyka melle, malac körme, Hétköznapra erőt, munkát, 
liba lába, csőre — ünnepre parádét, 

Mit kívánjak mindnyájunknak kéményfüstbe disznósonkát, 
az új esztendőre? zsebbe csokoládét. 

Tiszta ötös bizonyítványt, Trombitázó, harsonázó, 
tiszta nyakat, mancsot, gurgulázó gégét, 


nyárra labdát, fürdőruhát, vedd az éneket a szádba, 
télre jó bakancsot. ne ceruza végét. 


Tavaszra sok rigófüttyöt, Teljék be a kívánságunk, 6 
hóvirág harangját, mint vízzel a teknő, 
őszre fehér új kenyeret, mint negyvennyolc kecske lába 8 
diót, szőlőt, almát. százkilencvenkettő. 

ÓTI KLÁRA rajza 


POLGÁR ISTVÁN 


Macskám feldúltan fut át 
a szobán, fúj, elinal — 
kaptam egy kölyökkutyát, 
ebből gabalyult a baj. 


Ha találkoznak, ugat 

a kutya, a macska meg 
mereszt horgas karmokat, 
miákol, morog, remeg. 


S hasztalan próbálgatom 
gyűlölködéssel teli 

két kis kedvenc állatom 
összeszelídíteni. 


— A cica pajtása vagy — 
nyugtatom az egyiket. 

S nyugtatom a másikat: 

— Bízz kutyámban, megszeret. 


Lágyan közelebb vonom 
őket egymáshoz, de nem 
érzik mozdulatomon, 
hogy miben mesterkedem. 


Csupa gond anya, apa: 
tennünk mit is kellene — 
veszélyben macskám nyaka, 
veszélyben kutyám szeme. 


Hetek múlnak, hónapok, 

s aggodalmam egyre nő: 
mindig köztük állhatok 
mint tiltó s védelmező? , . 


Ám ajtót nyitva minap, 

egy szokásos reggelen, 

azt hittem, szemem becsap, 
elakadt lélegzetem. 


Hívásomat várva, a 
lábtörlőn ott ült kutyám, 
farka lengett, s a cica 
mellette hasalt puhán. 


Felocsúdva, boldogan 
rohantam be, ők velem. . . 
És azóta béke van, 

jól megférünk kis helyen. 


GALAMBOSI LÁSZLÓ 


Malac farka kunkorodik, 
kerítésre csavarodik. 
Ágaskodik kis malacom. 

Két csikóért odaadom. 

Ha a malac csikót érne, 

tíz csikót is adnék érte. 

Hej, a csikó égre röppen, 
nem turkál a szennygödörben. 
Turkál-furkál a malacka. 
Tanítgatja apja, anyja. 
Gyapjas szőrén iszap csordul. 
Csalogatják, visszafordul. 

Ha a füle nagyon siska, 
csavargasd meg, Siska Miska. 

STUIBER ZSUZSA rajzai 


HORGAS BÉLA és ÁDÁM 


I. KALAND 


Bájjzoji Kacifánt őkelmét, aki alegöregebb 
manónál is öregebb — vagyis manóbb! Szüle- 
tésnapi tortáján annyi a gyertya, hogy számol- 
gatni is fölösleges, arról nem is szólva, hogy 
lehetetlen. Az egyik gyertya ugyanis 1 évet, 
a másik 7 évet, a harmadik pedig 5 évet jelent, 
de nem lehet tudni, hogy melyik az egyik, a má- 
sik és a harmadik, és melyikből hány van éppen. 
Hagyjuk hát a gyertyákat és az éveket. . . Elé- 
gedjünk meg annyival, hogy Kacifánt nagyon 
öreg, de nem vén. . . Ennek aza titka, hogy a mi 
manónk eseménydús életet él. Egyik kalandból 
még ki se lép, már ott a másik! S nem éppen 
veszélytelen egyik sem... Mert mit szólnál 

például, ha egyszer, ahogy sétálgatsz az utcán, 
megjelenne előtted a levegőben, szárnyaival 
csapkolódva ott teremne előtted egy sárga 
tollú, piros csőrű madár? Mert Kacifánttal ez 
történt bizony... Sétált és megjelent előtte, 
sőt meg is szólította Bonifác, a madár. De mi- 
csoda hangon szólt, és mit mondott! Ezt mond- 
ta: ,Jaj de, hű de éhes vagyok, a teringettét, 
Kacifánt!" Erre aztán az éppen jelenlévő kék 
nyúl és piros egér egyszeriben szétszaladnak, 
de Kacifánt marad és gondolkodik. Azon tűnő- 
dik pár pillanatig, hogy most dühösen, táma- 
dóan beszél ez a piros csőrű, vagy segítséget 
kérően? Verést akar vagy barátságot? Hmm. . . 
hmm... Mindenesetre, akár támad, akár kér: 
éhes. És jóllakni sem a veréssel, sem a barát- 
sággal nem lehet. Kacifánt tehát jó mélyen 
ruhája ráncai közé kotor és előhúz egy frissen 
sült, finom, illatos krumplit. ,Ó, egy sült 
krumpli!" — rikolt Bonifác. , A kedvencem és 
ezer éve nem ettem!" Kacifánt elégedetten 
bólogat, a szétfutott tanúk visszatérnek és más 
járókelőkkel együtt örülnek Kacifánt és Bonifác 
barátságának, a kaland szerencsés végének. . . 
S íme, mint mondtam volt, érkezik máris az 
újabb esemény. Méghozzá egy óriás lábon érke- 
zik. Kacifánt ámulva szemléli a meztelen lá- 
bat. . . Kié lehet? És mit akarhat a tulajdonosa? 
Miért jött éppen erre? Mi lesz ebből az egész- 
ből? Megtudjuk majd februárban! 


KÁNTOR ZSUZSA 


Most olvassunk! 


— Most olvassunk! — mondta a Kislány odakupo- 
rodva Füfüék kuckója elé. — Megtanítlak benneteket 
olvasni, figyeljetek! 

Azzal felütötte elsős könyvét, és ujjával araszolva a 
sorok alatt, felolvasott egy szakaszt. 

— Nahát, így kell ezt — pillantott fel aztán —, foly- 
tassátok! Kezdd el te, Hamil! 

Mackócska széttárta a karját: 

— Szíves örömest — mondta —, miből áll az, semmi- 
ből se áll, tudok én olvasni, csak ez Így nagyon lassú 
valahogy. 

— Ez az, ez az! — vakkantott Füfü — nekem is olyan 
a természetem : mindent gyorsan vagy sehogy! 

— Szótagolni kell — mondta a Kislány —, mi az isko- 
lában még mindent szótagolunk, ez a szabály. Így : 
Fü-fü ku-tya, Ha-mil mac-kó, A-bu e-le-fánt. 

Hamil bólintott: 

— Nahát, ez a baj, látod — magyarázta —, te gyönyö- 
rűen csinálod, jobban nem is lehet, de mi nem Így szok- 
tuk. Ezenkívül, már ne is haragudj, én inkább regénye- 
ket olvasok. 

Füfü meglengette hosszú fülét: én is! Jó, kalandos re- 
gényeket! És Abu megjegyezte szerényen, hogy ő az 
újságot szereti, az újságban is a híreket. Arról például, 
hogy mi volt a játszótéren. Vagy, hogy mi történt az 
óvodában. 

— Igen, ilyesmit — trombitálta szégyenlősen. — 
Friss híreket, gyorsan-frissen. Lehet elefántokról is. 

A Kislány felállt és keresett nekik a polcról egy nagy, 
vastag könyvet. Csak úgy hemzsegtek benne a betűk. 
Sor, sor hátán. Egy fia kép nem volt benne. Széttárta a 
közepén, odatette elébük: 

— Ez jó lesz? 

Látszott, meghökkentek egy kicsit. De aztán Hamil 
kihúzta magát : 

— Ez igen! Jó. Olvassam? Kérlek! 

Azzal már kezdte is: 

,Hideg téli este volt." 

És csakugyan, aznap hideg téli este volt. A fűtés aka- 
dozott, és a Kislány meg-megborzongott könnyű háló- 
ingében. 

sHideg téli este volt, de a kandallóban pattogott a 
tűz. Szálltak a szikrák, keringtek, egyik-másik kipat- 
tant az ellenzőre." 


— Nincs is kandallónk, Hamil. Központi fűtés van 
nálunk. 

A kis sárga mackó a piros pántlikával a nyakában nem 
zavartatta magát: 

—- Nincs, de lehetne. Valamikor volt, láttam. Kan- 
dalló volt vagy kályha volt. . . hogy is? Igen, biztos, hogy 
cserépkályha volt. És míg a két ajtaja nyitva, látszott, 
hogy lobognak a fahasábok odabent. Olvassam tovább? 


— Nem, most folytassa Füfü! — szólt a Kislány szi- 
gorúan, akár egy tanító néni, és a lógó fülű nem kérette 
magát. Olvasott, akár a vízfolyás. 

A cserépkályha előtt kislány kuporog, nézi a tüzet. 
A kályhaellenzőben tűzpiszkáló lapátok. Kettő van ott, 
egy hegyes, meg egy lapos végű. Megpiszkálja velük a 
hamvadó tüzet. Fellángol erre a parázs, pirosra festi a 
falat..." 

Mondta volna még tovább is, de a Kislány Abura mu- 
tatott: 

— Most te jössz! 

— Én inkább újságot. . . 

— Olvasd csak — erősködött a Kislány —, ezt is 
tudni kell! Mi áll még ott arról a cserépkályháról, ami- 
ben ég a tűz? 

Abu beletúrta ormányát a könyvbe, beletrombitált, 
vagyis hogy inkább szipákolt, alig lehetett hallani: 

n— ... nagy, piros hegyek, házak, kapuk, udvarok 
omlanak össze odabent, futnak köztük pálcikaember- 
kék, egy kapucnis, hosszú kabátos kiválik közülük, ép- 
pen mifelénk integet és azt mondja: PÓLIPÁL VA- 
RÁZSLÓ VAGYOK, annak, aki hív, piros örömet 
hozok..." 

No, ez érdekes, gondolja a Kislány, ezt elhallgatnám 
tovább is —, de épp akkor feltűnik neki valami : 

— Fordítva van a könyv előttetek. Fordítva a betűk, 
Ez nem zavar? 

Meghökkennek erre egy kicsit, de Hamil hamar össze- 
kapja magát: 

— Így is tudunk olvasni. Mi az nekünk? Semmi az 
nekünk! 

— Tudunk mindenhogyan — így Füfü —, persze, 
azért nem árt, ha te is itt vagy, és együtt gyakorolunk. 

Hanem akkor beszól a szomszéd szobából a Kislány 
mamája: lámpaoltás! Hideg van, be az ágyba, jól húzd 
magadra a takarót! 

Fülig a takaró alatt elmereng még a Kislány — Pólipál 
varázslóról. Szólt-e még valamit? Találkozik-e még vele 


valamikor? 


— Ki kopog? 
— A holdsugár! 


—. Vártunk, vendég! Nyitva minden! 


di — Szép jóestét, emberek, 


jövök ajtón, ablakon! 

— Jóestét, holdsugár! 
Érezd magad itthon nálunk, 

s mondd, igaz-e: 

nagyapó azt meséli, 
hogy a holdban lány lakik. 
Láttad már a Holdleányt? 

— Gyakran látom. Láttam ma is. 
Igazat szólt nagyapó! 

63 — Milyen ő, a hold leánya? 


— Fényes, fehér, bánatos. 
— Bánatos? Mert nem szeretik 
Vár valakit? Fél talán? 
— Másért szomorú a lány: 
egyszer régen, 
hogy mikor, már nem emléksze 
elszakadt a gyöngysora. 
— Felfűzzük mi! 
— Nem lehet: 
a gyöngyök szertegurultak az ége 
42 — Az égen csak csillagokat látok 
— Sziporkázó csillagokból 
volt a fényes, égi gyöngysor. 
— Ezt nem mondta nagyapó! 
— Pedig így volt: 
ezt viselte a Holdleány 
egyszer, régen a nyakán. 
; — Szép történet. . . 
akt Mit tegyünk, hogy ne szomorún 


érjen véget? 

Fűzhetnénk egy földi gyöngysort: 
virágosat, élőt, szépet! 
Nézzük a mezítlábi rétet. . . 
Az első gyöngy: csipkebogyó. 
A második: vadgyapot. 


Piros pipacs! Harangvirág! 
Fekete kökény! Vadalma! 
Aranyszínű cirok! 
Százszorszép! Bazsalikom! Búzavirág! 
Fehér rezgő! Gyolcsvirág! 
Együtt a rét minden kincse. . . 
Fűzzük sorba... 
Pántlikát a két végére. . . 
Most süss ide, holdsugár : 
mosolyog a Holdleány! 
Mosolygó-szép arcát látjuk, 
ha ezután felnézünk az égre. 
— Ez már beszéd! Jó éjszakát! 

— Jó éjszakát! 
A mesének most van vége. 


írta és rajzolta: DÖBRENTEY ILDIKÓ 

A HÓBABA 


Wiiarék Veronika 


EZ A MELLÉKL 


ET, EMELD KI ALAPBÓL! 


kezes kedves manó ruháját te díszítsd, s ezd kedv ed szerint! Ha elké 

szült, a kör nalakame ntén vázák — T-i:áli AB; s rá szthatod —, kő 
zépen, SZÉRE sítsd meg egy ráragaszto ap iz ák nk zése vele ácso 
gósat! 


FORRAI KATALIN 


A ESO TOgp Hak FOG NCSOT MROGT JÜK 


esorogjunk a Bi 


Középen guggol a Tűzmanó. Valamelyik nyelvgyötrő mondókával kiszámol- 
hatjátok, ki legyen ő. A többiek kézfogással körbejárnak, énekelnek, és az 
utolsó három ütemre, kezüket előre tartva (mintha melegednének), apró lé- 
pésekkel közelednek a kör közepe felé. Amikor a Tűzmanóhoz érnek, a 
manó új gyereket választ utódjául. 


Próbáld meg gyufaszálakból kirakni a játék ritmusát, esetleg dallamát is! 


Építs gyufásdoboz-várat Tűzmanónak! Dominózhatsz is gyufásdobozokkal, ha folytatod a 
képdominó rajzait. Dolgozz füzetcímkékre, s ha egy képpár elkészült, ragaszd egy-egy gyufásdo 
bozra! Hány kép kell összesen a dominóhoz? Lesz-e minden rajznak párja? 


MADÁR ESZTER rajza 


Vehér fátylat sző a pók, 
csodálatos csillogót. 

 udki tudja, mi a szép, 4 - I 
összecsapja a kezét. — 


Vinom fátyol, lebegő, / 
libbenti a levegő. Hi 
Elárulom előre: Bs (a ; 
légyfogó lesz belőlet AE 


Sárkánygyerek várja az apját 


A Sárkánygyerekre ráadták a szebbik ruhá- repülőtéri büfében és hazatértek. Ezekben a 
ját, a jobbik cipőjét, Anyja kézen fogta és ki- napokban minden este Apjáról szólt a mese. 
kísérték a családfőt a repülőtérre. Elutazott az Elképzelték, hogy most mit csinál éppen, hol 
Apasárkány. Sokáig integettek a teraszról a fel- tölti az estét, milyen színű fürdőkádat és milyen 
szálló gép után, aztán megittak egy kólát a színű törülközőt kaphatott a szállodában, mit 


sel tal se zeeeeeeeeeee ai 

vacsorázott, meleg-e a takarója vagy fázik-e egy 
kicsit. A Sárkánygyerek legkotnyelesebb feje 
még azt is megkérdezte minden este, elalvás 
előtt, hogy Apja vajon megvette-e már az aján- 
dékot, de a jól neveltebb fejek azt mondták 
erre: 

— Ezt nem való kérdezni. 

A legkotnyelesebb feje pedig azt válaszolta 
vissza mindig: 

— Én tudom, hogy ezt nem való kérdezni, 
de én mégiscsak erre vagyok kíváncsi. 

S hogy az esti nyugalmat már ne verjék fel a 
vitával, Edesanyjamindig igazat adott mindegyik 
fejecskének, és megnyugtatta őket, hogy Apja 
valamit már biztosan vásárolt. 

Hogy hamarabb teljen a várakozás ideje, 
a Sárkánygyerek új filctollat és rajzfüzetet is 
kapott. Délutánonként azt rajzolgatta a fü- 
zetbe, ami napközben történt vele, s lerajzolta 
Apját, amint tárgyal, amint dolgozik, amint 
múzeumot látogat, amint sétál az idegen város- 
ban, amint. . . vásárol. 

És az utolsó lapra lerajzolta azt a pillanatot, 
amikor nagy bőröndöket cipelve Apja újra be- 
száll a repülőgépbe. Most hazafelé. Ekkorra már 
nagyon közel volt a hazaérkezés ideje. 

Azon a napon sokat dolgoztak. Kitakarítot- 
ták a fürdőszobát, porszívóztak a szobában, 
virágot vásároltak a piacon. Apja kedvenc ételét 
főzték meg együtt a konyhában. A szebb tányé- 
rokkal terítettek, a szebbik terítőre. 

Majdnem elkéstek. 

A repülőgép idejében érkezett. Megvárták 
szépen, míg lepecsételték Apja útlevelét, a szál- 


lítószalagon előkerültek a csomagjai. Virággal 
várták az előcsarnokban. Sárkánygyerek azon- 
nal a nyakába csimpaszkodott, egymás szavába 
vágtak a fejek, mesélték, mesélték a legfrissebb 
híreket. A szomszéd macskájáról, a nagymama 
odaégett süteményéről, a szemeteskocsi új 
lámpájáról, a barátok legújabb kalandjairól. 
Szegény Apja alig jutott szóhoz. Anyjáról nem 
is beszélve. Így értek haza. Mindenkinek jutott 
ajándék. Sárkánygyerek egész este azzal ját- 
szott. 
A csokit eltették reggelre. 


rendje Berci. — Gondolom, ej 

ép naptáron kapva kapna. 

- izenkét nagy papírlapra 

Kelűdegyik lap: egy-egy hónap) 

. . rajzolgassunk virágokat, 
csillagokat, napot, holdat! 


— A lapokat összefűzzük 

— örül Marci. — S kész a naptár. 
Mondhatjuk majd Nyuszikának: 
ilyen szépet sosem kaptál. 


— Lássunk hozzá — kiált Bori. 
Csak hogy olyan nagy a hó... 
Úgy érzi a három mackó: 
tv most szánkázni volna jó. 


7 Szánkáznak is délutánig. 
— Hű, de késő! Indulnunk kell, 
sg bár az ajándék-naptárral, 

MEszb mi szó, nem készültünk el. 


— Vigyünk mást — szól Berci. — Bocsok! 
Akad itt ész, nem is kevés. 

Van egy pompás fej káposztánk. 

Az legyen a meglepetés! 


Szánra szállnak s egykettőre 

ott vannak a Nyuszi-laknál. 

— Szia, Nyuszkó! Nézd csak, milyen 
különleges naptárt kaptál! 


Káposztából van az egész! 
Minden hónap — egy levél. 
Leharaphatsz egy levelet, 
ha a hónap véget ér. 


Hé, hé, Nyuszi! Ne fogyaszd el 
ilyen gyorsan a naptárad! ; 
Még csak január van, s te már 
szeptembert is megrágcsáltad. 

Ni csak, elfogyott a naptár. . . 
azazhogy a káposzta. 

Azt a rajzos naptárt mégis 
elkészítjük holnapra. 


Otthon 


A haverom 
van két szörnyeteg. rávágott 
Az egyik felmászik az asztalra az ujjamra 
és mindent ledobál. egy 
A rádiót is üvölteti! nagy kővel. 
A másik meg kiabál Azért se sírtam! 
és szétszórja a játékokat, Most 
de nem pakolja össze soha. a körmöm 


Tudjátok ki az 
a két kis szörnyeteg? 
Marlon és Max! 


tiszta kék! 
(BENOIT-LIVE) 


(VALENTIN) 


Egyszer 
mama azt mondta Briginek: 
Szétmegy tőled a feje 

a kis Claire-nek! 

Máskor meg, 


mikor mondtam a mamának, s 
hogy sok a dolgom, mi 
felkiáltott: i Ha legalább ; 
u Felforr az ember a gyógyszere 


jók lennének! 
De az enyémek 
olyan rossz ízűek! 


(CLAIRE — 5 és fél éves 


agyvize" 

De ne féljetek: 

az én agyam jól van. 
(CLAIRE — 6 éves) 


A francia gyerekek verseit BENEDEK ILDIKÓ fordította 


Mondd gyorsan: 


Ülü, bülü, csaptatóra, 
Vess szenet a lapítóra! 


ak 

Gyertek, gyertek, gyerekek, 
Kását főztem, egyetek! 
Addig bizony nem esztek, 
míg forgácsot nem szedtek! 


Találós kérdés 
Fekete bika 


vörös nyelvét nyújtogatja. 
Miaz? (zm) 


M ADÁR ESZTER rajzai 


Üres gyufásdoboz, füzetcímke és ceruza kell csak hozzá. 
A cica-egér játékban a gyufacímke helyére cica kerül- 
jön, a doboz kihúzható részére pedig egér! A nagy egér- 
vadászt vagy csupán a fejét egy füzetcímkére rajzold, de 
vigyázz, ne legyen nagyobb a gyufásdoboznál. Az ege- 
ret egyenest a doboz fiókjának külsejére rajzolhatod, de 
ragasztós címkét is használhatsz. Amint a sszereplők" 
a helyükre kerültek, kezdődhet a kergetőzés. Ha ki-be 
húzogatod a gyufa-fiókot, az egér bújócskázik, míg a 
macska... Hamm! be nem kapja. A teknősbéka-játék- 
ban a gyufaciímke helyére a teknőt, a kihúzható részre a 
teknősbéka fejét és nyakát rajzold! Amikor ki-be tolo- 
gatod a skatulya fi fiókját, a teknősbéka úgy nyújtogatja 
előre a nyakát és húzódik vissza páncélja fedezékébe, 
akár az igazi! 


e igaz — hamis 1. Mondj igazat a képről! 
(Minden második gyufa feje alul van,) 


ITELT] 


2. Mondj a képről olyat, ami nem igaz 
(hamis állítás! Ezt az állítást küldd be TtÖgrekI 


nu 


tm MTYEKLLLTTTÓ 
Rakj ki te is hasonlót! 


it mondanak a női ár ? MG 


A kék pöttyel jelölt rejtvényeket a kisebbeknek, a pirossal jelzetteket a nagyobb gyerekeknek szántuk. 


Összeállította RICHTERNÉ KROPF ANIKÓ 


Fotó: HORVÁTH ZOLTÁN 


Melyik terem fán? 


Ugye tudod; milyen gyümölcsök fényképét 
látod? Mindkét gyümölcs nagyon finom, elűzi 
a fáradtságot, és ha minden nap eszel belőlük, 
nátha ellen is megvédenek. 

Melyik terem fán? 

Ha tudsz írni, felelj szavakkal: a felső, az alsó, 
vagy mindkettő. Ha még nem, akkor rajzolj: 
ha a felső gyümölcsre gondolsz, egy pici hó- 
embert; ha az alsóra, akkor kettőt; ha meg úgy 
tudod, mindkét gyümölcs fán terem, három 
hóemberke rajzát küldd el Dörmögőnek! 


Novemberi számunk helyes megfejtése: 
A cipők közül a drapp cipő maradt páratlanul, 
vagyis fél pár lett belőle, 

Az öt jármű közül a repülő a leggyorsabb. 

A repülő gurul, repül és zúg. 


Sok téglalap formájú tárgy van, például ablak, ház, 
asztal, tolltartó, radír, újság, képeslap, gyufásdoboz, 


Jutalmat kaptak: 
Bálint Tamás, Budapest 
Bundy Eszter, Budapest 
Devics Barbara, Budapest 
Dömse Eszter, Pécs 
Hegyi Kinga, Budapest 
Helf Szilárd, Budapest 
Huszti Balázs, Budapest 
Igari Mihály, Budapest 
Kormos Tamás, Miskolc 
Lőrincz József, Szerecseny 
Miszi Annamária, Érd 
Oláh Katalin, Budapest 
Patonai Szabolcs, Kecskemét 
Péli Gábor, Budapest 
Róka Attila, Káptalantóti 
Szabó Katalin, Pécs 
Szabó Melinda, Füle 
Szász Edina, Békéscsaba 
Tolnay Nóra, Mezőtúr 
Tomó Zsuzsa, Budapest 
Tóth Adrienn, Kisújszállás 
Raskó Gábor, Szolnok 
Wágner Ildikó, Budapest 
Wolfgéher Erika, Budapest 
Napközi Otthonos Óvoda, Bodrogolaszi 
Napközi Otthonos Óvoda, Oltárc 
Gagarin Általános Iskola, 1. b osztály, Salgótarján 
Gazdag Erzsi raj, Ikervár 
Általános Iskola, 1. a osztály, Öskü 


Kedves gyerekek! 


Pásztori Cecília már két éve 
olvasónk. Cili kedves kislány, 
szeretik az óvodás társai, ezért 
gyakran meghívják születés- 
napi délutánokra. Most úgy 
gondolta, hogy ő hívja meg a 
barátait egy bolondos mulat- 
ságra. Csakhamar kiderült azon- 
ban, hogy Cecília anyukája rosz- 
szul áll a konyhapénzzel. Ezért 
hozzánk fordultak tanácsért: 
mivel láthatnák vendégül a 
gyerekeket? Gondolom, nem 
Cecília anyukája az egyetlen, 
akinek nincs pénze habos süte- 
ményekre. Megsúgom, nekünk 
is akadnak hasonló gondjaink. 
A bocsok fogainak sem használ 
a sok sütemény. . . Nálunk leg- 
utóbb Borika mentette meg a 
helyzetet egy remek ötlettel. 
Elmesélem. 


(26) 


Borika először vásárolni in- 


dult. Megvette a , csiga-lakomá- ferdén, hogy hosszúkás szeletek 
legyenek. 


hoz" valókat: kifliket (hogy 
mennyit, ez a vendégek számá- 
tól függ), egy üveg uborkát, 
vajat, (paranyica) sajtot. A drá- 
ga, feleslegesen hizlaló és fog- 
rongáló szörpök helyett citro- 
mot vett. Finom citromos teát 
főzött a vendégeknek. 


(S MG AK E HÜBBŐ 

Otthon felszeltem a kifliket, 


Az uborkákat Bori vágta ka- 
rikákra, 


a sajtot Berci. 


Marci addig négy részre vá- 
gott néhány színes szívószálat. 


Ekkor következett az igazi 
alkotás, a csigák összeállítása! 
A kifliket megvajaztuk. Minden 
szelet közepére kis hasítékot 
vágtunk, beleszúrtunk egy sajt- 
karikát, ez lett a csiga háza. 
Két uborkaszeleten átszúrtunk 
egy-egy szívószálat, ezekből lett 
a csiga szarva. Mire megjöttek 
a vendégek, egész csiga-hadse- 
reg sorakozott a tálcán. A siker 
nem maradt el: vendégeink uj- 
jongtak, a hangulat kitűnő volt 
habos sütemények nélkül is. 

Hasonló vidámságokat kívá- 
nok nektek is: 


Dörmi anyó 


REICH KÁROLY rajza 


KÁNYÁDI SÁNDOR 


Tél 


Beállt a Küküllő, 
jégpáncél van rajta. 


Nagy csönd van, elveszett 


egészen a hangja. 


A lovát úsztató 

nyári kis legényke 
korcsolyázni jön most 
az arasznyi jégre. 


Havasak a fűzfák, 
mindenütt csak hó van. 
Megcsillan a vén nap 
mosolya a hóban. 


Jégcsapok díszítik 

a megdermedt gátat. 
Vacog minden, ám a 
halacskák nem fáznak. 


A jég alatt versenyt 
verseny után tartva, 
készülnek a fűzfát 
zöldítő tavaszra. 


